cyanic-selkie/wikianc huggingface dataset:
John Quincy Adams
Politikk
De fleste av hans initiativer ble nedstemt i kongressen av tilhengere av Jackson som fremdeles var rasende for valget i 1824.
Utnevnelser til høyesterett
Adams utnevnte ingen dommere til høyesteretten.
Nye stater
Ingen nye stater ble opprettet under Adams.
Senere liv
Fremfor å pensjonere seg vant Adams valget som nasjonalistisk republikaner til representantenes hus der han satt fra 1831 til han døde. Han var styreformann i industrikomitéen (i de 22.-26., 28. og 29. kongressene), komitéen for indianske saker (i den 27. kongressen) og utenrikskomiteen (også den 27. kongressen).
Han klarte ikke å vinne valget til guvernør i Massachusetts i 1834. Adams representerte i 1841 Amistad-afrikanerne i høyesterett og lyktes i argumentasjonen om at afrikanerne som hadde tatt kontroll over et spansk skip hvor de ble holdt som ulovlige slaver, ikke skulle returneres til Spania, men sendes hjem som frie mennesker.
Adams' sønn, Charles Francis, hadde også en politisk karriere.
Adams døde av hemorrhagisk hjerneslag den 23. februar 1848 i Capitol-bygningen i Washington, D.C.
José Ángel Gómez Marchante
José Ángel Gómez Marchante (født 30. mai 1980) er en spansk tidligere profesjonell syklist. Høydepunktet i karrieren hans er seieren i Baskerland rundt 2006 der han vant den siste tempoetappen som gav han seieren i sammendraget.
I 2004, da han syklet for Paternina-Costa de Almeria-laget, kom han på 8.-plass i sammendraget i Vuelta a España. Sesongen etter kom han på 7.-plass i Dauphiné Libéré.
Øyvind Hoås
Han har spilt for Kristiansund BK, Hønefoss, Sarpsborg 08, Fredrikstad, Molde og Sunndal. Hoås har også en rekke kamper på aldersbestemte landslag for Norge. Øyvind er bror av Torgeir Hoås.
24. juli 2013 signerte han en kontrakt med Hønefoss BK ut sesongen.
22. juli 2015 signerte han en kontrakt som binder han til KBK ut 2016 sesongen.
Fylkesvei 515
Den tar av fra E39 ved Grinde og går østover til Skjoldafjorden, over Skjoldastraumen, sørover på østsiden av Skjoldafjorden til Espevik og deretter østover forbi Hindaråvåg til Nedstrand ferge.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Elkjøp
Elkjøp Nordic AS er et norsk selskap med hovedkontor i Nydalen i Oslo og som eies av britiske Currys PLC.
Selskapet driver salg av forbrukerelektronikk og elektriske husholdningsapparater gjennom 427 butikker i Norge, Sverige, Danmark, Finland og på Island, Grønland og Færøyene. Selskapets butikker i Sverige og Danmark går under navnet Elgiganten, i Finland under navnet Gigantti, på Island under navnet Elko, Elding på Færøyene og Pissifik på Grønland. I Norge har selskapet 123 butikker, hvorav litt under halvparten drives på franchise-basis. Administrerende direktør for hele konsernet Elkjøp Nordic AS er Fredrik Tønnesen.
I regnskapsåret 2021/22 omsatte konsernet for NOK 48,7 milliarder og oppnådde et driftsresultat på NOK 1 692 millioner.
Meteorologiåret 1939
Meteorologiåret 1939 er en oversikt over hendelser, prisvinnere, fødte og avdøde personer med tilknytning til meteorologi i 1939.
Elkjøp
Markedsføringsmetoder og konflikt med Forbrukerombudet
Elkjøp ble tidlig på 2000-tallet kritisert for uhederlig markedsføring, særlig gjennom bruk av «lokketilbud»   og «prisgaranti». Selskapet ble i 2003 oppfordret av Forbrukerrådet til å revurdere sin salgsstrategi og har i den senere tid endret markedsføringen.
Elkjøp og Forbrukerombudet har de siste årene hatt dialog knyttet til teamet «brukeromtaler i markedsføring», et område ombudet har hatt spesielt fokus på og der de mente Elkjøp hadde forbedringspotensial. Denne dialogen kulminerte i 2016 med at de to partene sammen laget retningslinjer for dette. , der de la frem hvordan kommersielle aktører kunne drive med brukeromtaler, blant annet i markedsføring.
Historie
I 1962 gikk 33 elektroforhandlere sammen for å starte en frivillig fagkjede for elektrohandel. Det var Trygve Fjetland som fikk i oppdrag å bygge opp organisasjonen. Han etablerte grossistselskapet A/S Elektrokjøp 16. mars 1962 som sentralledd i kjeden. I løpet av de 24 år han satt som leder bygget han opp Elkjøp til en ledende virksomhet som endret strukturen i elektrobransjen i Norge.
Det var i begynnelsen kun fokus på såkalte hvitevarer og småelektriske husholdningsapparater. Brunevarer ble først tatt inn i varespekteret i 1966. Stormarkedskonseptet, der både brune-, hvitevare- og datasektoren m/telematikk er samlet under ett tak, ble introdusert i 1984.
Trygve Fjetland trakk seg som konsernsjef i 1986, året da selskapet rundet en omsetning på én milliard kroner. Fjetland fortsatte sitt arbeid i styret frem til 1997. Han overlot sjefstolen til Thor Bjarmann som hadde kommet inn i selskapet i 1980.
I 1993 ble Elkjøp notert på Oslo Børs. I de påfølgende år begynte en massiv ekspansjon til de andre nordiske landene; Sverige i 1994, Danmark i 1996, Island i 1998 og Finland i 1999 og opprettelsen av felles nordisk sentrallager i Jönköping. Engelske Dixons Group plc kjøpte i 1999 Elkjøp-konsernet som da ble tatt av Oslo børs.
Martin Brekke
Martin Brekke (født 18. juli 1992) er en norsk tidligere fotballspiller.
Han er en anvendelig spiller som kan spille både høyre og venstre kant, men trives best på topp. Brekke noterte seg for hele 16 scoringer i 3. divisjon sesongen 2010, for Larvik Turn. Brekke har tidligere spilt for Stag SK, Halsen IF og Larvik Turn før han 3. desember 2010 skrev under på en 4 års proffkontrakt med SF, bare 18 år gammel. Han fikk tildelt drakt nr. 20.
Unggutten debuterte i Adeccoligaen 08. mai 2011 da han ble byttet inn knappe 20 minutter før slutt mot Kongsvinger IL hjemme på Komplett.no Arena.
City and Borough of Sitka
Bykommunen ble grunnlagt i 1971, etter en organisering av statistikkområdet Sitka. Området omfatter øyene Baranof, med unntak av byen Port Alexander i sør, hele Kruzof og den sørlige halvdelen av Chichagoføya. I vest ligger Alaskabukta.
City and Borough of Sitka har et totalt areal på 12 461,5 kvadratkilometer, hvorav 5 027,4 km² er vann og 7 434,1 km² er land, og et folketall på 8 881 (2010). Den største byen er Sitka ved Sitkasundet på øya Baranof.
Tralee
Tralee (Irsk: Trá Lí, tidligere Tráigh Lí) er en by og administrasjonssentrum i grevskapet Kerry i Irland. Den ligger i det sørvestlige hjørnet av Irland. Byen ligger ved eidet til Dinglehalvøya og har mange fasiliteter. Navnet Tralee er avledet fra irsk i betydningen «bredden av elva Lee». Byen ble grunnlagt på 1200-tallet og var hovedsete for jarlene av Desmond. I henhold til folketellingen i 2016 har byen, forstedene innregnet, 23 691 innbyggere. Det gjør Tralee til den 8. største byen og den 14. største urbane befolkningen i Irland.
Tralee er kjent for Rose of Tralee International Festival, som har blitt holdt årlig i august siden 1959.
Historie
Tralee ligger ved sammenløpet av noen små elver og ved siden av myrlendt bakke ved Traleebukten, og ved foten av en eldgammel vei som går sørover over Slieve Mish-fjellene. På dette gamle sporet ligger en stor steinblokk som noen ganger kalt Scotia's Grave, det angivelig gravstedet til datteren av en egyptisk faraos datter. Scotia er en legenadrisk, pseudohistorisk figur som har betydning for opphavet til kongeriket Skottland ved at hun førte med seg en særskilt stein, «Skjebnesteinen» eller Stone of Scone som de skotske kongene ble kronet på.
Anglo-normannere grunnla byen på 1200-tallet, som ble en sete for jarlene av Desmond, som bygde festningen Tralee Castle på midten av 1200-tallet. Det ble ødelagt flere ganger under de ulike krigene i Irland, og til sist ombygd til et herresete. I 1804 ble det forsøkt modernisert, men det ble mislykket og hele strukturen ble revet i 1826. John Fitz-Thomas FitzGerald grunnla klosteret underlagt dominikanerordenen og ble selv gravlagt der i 1260. Middelalderbyen ble brent i 1580 som gjengjeldelse for Desmond-opprørene mot dronning Elizabeth I.
I 1587 Elizabeth I ga Tralee til hærføreren Edward Denny, og det ble anerkjent i 1613 i kongelig charter. Edward var den første i Denny-familien som slo seg ned i Tralee; de okkuperte ikke festningen til jarlene av Desmond før i 1627, men bodde i stedet på Carrignafeela Castle. Edwards sønn var Arthur Denny, og i hans levetid ble byens charter gitt av kong Jakob I av England, som inneholdt retten til å velge to parlamentsmedlemmer.
Arthur Denny giftet seg med Ellen Barry, barnebarnet til Richard Boyle. Sistnevnte hadde mange landtitler i vestlige Kerry og gjorde også krav på eiendom i Tralee. Edward Denny, 4. baronett (1796–1889), var en bemerkelsesverdig utleier på sin tid: i løpet av den store hungersnøden mens andre grunneiere økte leien, opprettholdt han en leie som var tilpasset sine leietakere. Han var også dypt religiøs, skrev salmer og tilhørte en trosretning som ble grunnlagt i Irland i 1831 kalt Plymouth-brødrene, preget av meget strenge forbud.
Den moderne utformingen av Tralee ble opprettet på 1800-tallet. Denny Street, en bred georgiansk gate, ble fullført i 1826 på stedet for det gamle festningen. Et monument til minne om det irske opprøret i 1798, i tillegg til opprørene i 1803, 1848 og 1867, er en statue av en mann med et langt pik eller spyd, som står i Denny Street. Den ble først avduket i 1905, sto der fram til den irske uavhengighetskrigen hvor den i 1921 ble dratt ned fra sokkelen og ødelagt av britiske soldater tilhørende Black and Tans. I juni 1939 ble en erstatning installert, skapt av den anerkjente Dublin-skulptøren Albert Power og avduket av Maud Gonne.
Tralee så mye vold under den irske uavhengighetskrigen og den irske borgerkrigen i 1919–1923. I november 1920 ble Tralee beleiret av Black and Tans som hevn for bortføringen utført av den irske republikanske hæren (IRA) og drap av to menn fra Royal Irish Constabulary (RIC). Tans stengte alle virksomhetene i byen og slapp ikke inn mat på en uke. De brente flere hus og alle virksomheter knyttet til IRA-aktivister. I løpet av uken skjøt de tre lokale mennesker. Begivenhetene forårsaket et stort internasjonalt ramaskrik da pressen rapporterte at det hersket nesten hungersnød i Tralee ved slutten av uken.
I august 1922 under den irske borgerkrigen gjorde irske fristatstropper landgang ved nærliggende Fenit på nordsiden av Traleebukten og tok Tralee fra garnison som var imot den anglo-irske traktat. Ni pro-traktatsoldater og tre anti-traktatsoldater ble drept i kamper i byen før anti-traktatstyrkene trakk seg tilbake. Republikanerne fortsatte en geriljakrig i området rundt. I mars 1923 tok fristatstropper ni IRA-fanger fra fengselet i Tralee og sprengte dem i luften med en landmine ved nærliggende Ballyseedy.
Turisme
Grevskapet Kerry er populært som turistmål. Den vakre kysten med flere bukter og halvøyer og frodig vegetasjon trekker til seg mange av turistene som besøker Irland. Tralee er et godt utgangspunkt for turer til Dinglehalvøya og til den populære turistveien «Ring of Kerry».
Den internasjonale festivalen Tralees rose (Rose of Tralee International Festival) blir holdt årlig. Den har sin inspirasjon fra en ballade fra 1800-tallet med samme navn, «Rose of Tralee», om en kvinne ved navn Mary som grunnet sin skjønnhet ble kalt for «Tralees rose». Teksten i sangen er kreditert til C. (eller E.) Mordaunt Spencer og musikken til Charles William Glover, men en historie sirkulert i forbindelse med festivalen hevder at sangen ble skrevet av William Pembroke Mulchinock, en velstående protestant, fylt av kjærlighet til Mary O'Connor, en fattig katolsk hushjelp hos hans foreldre.
Oskar Sylte Mineralvannfabrikk
Oskar Sylte Mineralvannfabrikk AS er en mineralvannprodusent i Molde, grunnlagt i 1929. Firmaet hadde i 2019 ifølge www.proff.no en omsetning på 58,983 millioner kroner, et underskudd på 830 000 kroner og 32 ansatte. Til sammenligning hadde bedriften 106 ansatte i 2011 ,. I 2003 hadde bedriften en omsetning på 270 millioner kroner, med et overskudd på 15,5 millioner. Oskar Syltes mest kjente produkt er «Brus med ananassmak», «Brus med pæresmak» og «Solo».
Historie
Firmaet ble grunnlagt i Molde i 1929. Oskar Sylte (1907–1976) kom til byen som ungdom, og etablerte egen agentur- og kommisjonsforretning etter å ha vært visergutt i ulike lokale firma. Han drev med fisk, vilt og is, hadde eget ishus på Romsdalsmuseet, og leverte ferskmat til alle turistskip som ankom byen. Oskar Sylte tjente store penger på fisk et år makrellen hadde sviktet på Sørlandet, og 24 år gammel kjøpte han inn maskiner til brusproduksjon i den gamle meierigården i Molde.
Etter hvert sluttet han med kjøtt og fisk, og kunne konsentrere seg om brusproduksjon. I tillegg hadde han ølagentur for Frydenlunds Bryggeri i Oslo. Da Oskar Sylte måtte velge mellom øl- og brusproduksjon, valgte han det siste.
Bombingen av Molde i 1940 rammet også Sylte. Etter gjenoppbyggingen fortsatte han virksomheten i Kirkebakken, og bygde seinere et nytt fabrikklokale i Vektergata. På 1960-tallet utvidet Sylte markedsområdet fra Romsdal til resten av Møre og Romsdal. Senere ble det også etablert et stort lager i Ålesund.
Gründeren Oskar Sylte drev bedriften gjennom flere tiår. På 1960-tallet kom sønnene Steinar og Oskar Dag inn som henholdsvis administrerende direktør og salgssjef. Seinere ble Steinar styreformann og Oskar Dag administrerende direktør.
I 1973 flyttet Sylte virksomheten fra Molde sentrum til et nytt og stort lokale på Årø, et stykke utenfor byen. Noen kritikere mente det var urealistisk og naivt å bygge et så stort anlegg, men bygget er senere blitt utvidet flere ganger, og er i dag dobbelt så stort som det var i 1973.
Gunstige sukkerkontrakter Steinar Sylte inngikk på tiden da bygget ble reist, hjalp bedriften senere. Like etter steg nemlig sukkerprisene kraftig.
I 1989 inngikk Sylte-brødrene en avtale med Ringnes og slapp konsernet inn på eiersiden med en andel på 44 prosent. Det betydde at de beholdt kontrollen lokalt. I utgangspunktet forhandlet brødrene med Hansa i Bergen, men Ringnes ga dem en bedre avtale.
Brus
Oskar Syltes «flaggskip» er Brus med ananassmak. Den er like gammel som bedriften selv. Sylte er også en del av Solo-historien i Norge. Oskar Sylte var en av gründerne bak Solo, som ble introdusert i 1934, og produserte brusen fra dag én. Produktet ble markedsført under slagordet «Syltes Solo først som tørst». Oskar Sylte er fremdeles medeier i Solo.
Andre populære produkter fra Oskar Sylte er Brus med pæresmak, Brus med sitronsmak og Brus med bringebærsmak.
På begynnelsen av 1960-tallet kom Pepsi-Cola, som skulle få stor betydning for Sylte. Pepsi ble en periode erstattet av rivalen Coca-Cola. Etter at Pepsi gikk over til egen distribusjon mistet Oskar Sylte Pepsi fra 1. juni 2016, og Oskar Sylte sto igjen alene som brusfabrikk med kun egne merker i tillegg til Solo.
Tidlig på 1970-tallet dro Steinar og Oskar Dag Sylte til London og inngikk en avtale med mineralvanngiganten Schweppes. Den har også hatt stor betydning for bedriften.
Rustam Garifoullin
Rustam Garifoullin (født 20. mai 1978) er en russisk funksjonshemmet langrennsutøver og skiskytter.
Brian West
Brian Christopher West (født 10. juni 1978) er en amerikansk tidligere fotballspiller som spilte for Fredrikstad fotballklubb. Han var en av Tippeligaens hurtigste spillere. Han står bokført med en håndfull landskamper for. Etter 2008-sesongen la West opp da FFK hadde for mange utlendinger i troppen.
Planlagt by
Planlagt by eller ny by er en by eller et tettsted som har blitt planlagt fra begynnelsen av og som har vokst frem mer eller mindre i tråd med planen. Flere av verdens hovedsteder er slike planlagte byer, blant annet Washington D.C. i USA, Canberra i Australia, Brasília i Brasil, Islamabad i Pakistan og Dodoma i Tanzania. Planlagte byer er vanligvis konstruert i tidligere underutviklede områder. Det i kontrast til samfunn som har utviklet seg mer tilfeldig etter hvert som behovene og vanskelighetene har meldt seg.
Planlagte byer finnes også i en rekke tidligere kolonier, ikke minst i Nord- og Sør-Amerika.
I Storbritannia brukes betegnelsen new town på planlagte byer som ble grunnlagt i det 1900-tallet for å avlaste storbyene. Eksempler på slike byer er Telford og Milton Keynes.
Historie
Nye byer har blitt planlagt i Europa siden den greske antikken. Grekerne bygde nye kolonibyer som var polis slik moderbyen var det. De var heller «datterbyer» enn kolonier i moderne forstand ved at fungerte selvstendig og mer eller mindre uavhengig av «moderbyen». Også antikkens romerne grunnla nye kolonibyer rundt om i Romerriket. Det er imidlertid også spor av planlagt bosetninger av ikke-romersk opprinnelse forhistoriske Nord-Europa.
De fleste planlagte bosetningene i middelalderen ble opprettet i perioden fra rundt 1100- til 1300-tallet. Alle former for landherrer, fra de med høyest til de med lavest rang, forsøkte å opprette landsbyer og byer på sine eiendommer, for således å skape økonomisk, politiske og/eller militær makt. Bosetterne var vanligvis tiltrukket av fordeler av skattemessige, økonomiske og lovmessig art gitt av landherren. Eller de ble tvangsflyttet fra andre steder på hans eiendommer. De fleste nye byene ble ganske små, som eksempelvis bastidene i sørvestlige Frankrike. Men en del av dem ble betydningsfulle byer, eksempelvis Canberra, Cardiff, Leeds, Hertogenbosch, Montauban, Bilbao, Malmö, Lübeck, München, Berlin, Bern, Klagenfurt, Alessandria, Warszawa og Sarajevo.
Eksterne lenker
ニュータウン
Vinnie Paul
Vincent Paul «Vinnie» Abbott (født 11. mars 1964 i Dallas i Texas, død 22. juni 2018 i Las Vegas i Nevada ) var en heavy metal-trommeslager og produsent. Han er kjent som medlem og en av grunnleggerne av heavy metal-bandet Pantera. Han var også med på å grunnlegge heavy metal-bandet Damageplan i 2003 sammen med sin bror, Dimebag Darrell.
Palawan
Palawan er en filippinsk øy og samtidig en provins i landsdelen Luzon. Den ligger sørnest for øya Mindoro og strekker seg ned mot Borneo i Malaysia. Mot nordøst ligger provinsen Occidental Mindoro og mot øst landsdelen Visayas. Provinshovedstaden er Puerto Princesa City.
Navnet Palawan
Da øya var del av sultanatet Borneo het den Paragna.
Vinnie Paul
Liv og karriere
Vinnie Paul var sønn av Carolyn og Jerry Abbott, en metalmusikk-komponist og -produsent. Han spilte i Pantera, Damageplan og Rebel Meets Rebel med sin bror, avdøde gitarist Dimebag Darrell. Hans profesjonelle musikalske forhold til sin bror gjorde at de ofte ble sammenlignet med Eddie og Alex Van Halen.
Saara
Saara er en slekt av mellomstore til store agamer, som har en kort, tykk hale med kraftige pigger. De er utbredt i det østlige Irak, Iran, Afghanistan, Pakistan og nordvestre India. Inntil 2009 ble de regnet til slekten Uromastyx.
Shuangjiang Lahu Va Blang Dai
Shuangjiang Lahu Va Blang Dai (kinesisk: 双江拉祜族佤族布朗族傣族自治县; pinyin: Shuāngjiāng lāhùzú wǎzú bùlǎngzú dǎizú Zìzhìxiàn) er et autonomt fylke for minoritetsfolkene lahu, va, blang og dai i byprefekturet Lincang i provinsen Yunnan i Folkerepublikken Kina.
Vinnie Paul
Liv og karriere
Vinnie Paul var velkjent for sin ekstremt sterke trommespilling, og spesielt for hans «tordnende» dobbelpedal på basstrommen, som nevnt i en artikkel i Sabian. Spillestilen til Abbott er særlig tydelig på «Domination» fra albumet Cowboys from Hell og «Becoming» fra albumet Far Beyond Driven. Mike Portnoy, tidligere trommeslager i Dream Theater, har trukket frem Vinnie Paul som en av dem som har hatt største innflytelse på ham.
Tautas partija
Tautas partija («Folkepartiet», TP) var et latvisk sentrum-høyre-parti i årene 1998-2011. Partiet beskrev seg sjøl som et konservativt parti.
Shuangjiang Lahu Va Blang Dai
Befolkningen var på 161,216 innbyggere i 1999.
Tautas partija
Partiet blei stifta av tidligere statsminister Andris Šķēle i 1998. Šķēle hadde vært partiløs statsminister mellom 1995 og 1997. Hjulpet av populariteten til Šķēle og det faktum at han var blant landets rikeste menn (han hadde bakgrunn som forretningsmann), noe som ga sikker tilgang til finansiering av valgkampanjen, lyktes TP i å bli det største partiet i landet ved parlamentsvalget i 1998.
Shuangjiang Lahu Va Blang Dai
Administrative enheter
Storkommuner: Kommuner:
Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Tautas partija
I 2010, undet det første valget etter finanskrisen i 2008–2010, mistet partiet mye støtte og fikk bare 4 seter i parlamentet.
For å ikke måtte betale tilbake ca. 1 million latviske lat i partistøtte, ble partiet vedtatt oppløst på partikongressen 9. juli 2011.
TP var medlem av EPP-ED i Europaparlamentet.
Vinnie Paul
Pantera
Vinnie Paul grunnla heavy metal-bandet Pantera i 1981 med broren, Dimebag Darrell på gitar, Rex Brown på bass, Terry Glaze på gitar, og Donnie Hart som vokalist. Da Hart sluttet, tok Glaze over som vokalist, og bandet gav ut tre album med denne besetningen.
I 1988 rekrutterte Pantera vokalist Phil Anselmo til å erstatte Glaze, og innen 1990 hadde bandet signert en kontrakt med Atco Records. De gav ut albumet Cowboys from Hell, som ble et vendepunkt for bandet. I løpet av ytterligere fire studioalbum, ett konsertalbum og ett samlealbum, ble bandet nominert til fire Grammy-priser for beste metallopptrede i 1995 for «I'm Broken», i 1997 for «Suicide Note Pt. I», i 1998 for «Cemetery Gates» og i 2001 for «Revolution Is My Name».
I 2001 tok Anselmo en pause fra Pantera på grunn av ryggsmerter, mens han turnerte og spilte inn album med andre sideprosjekter. Pantera ble offisielt oppløst i 2003 som en følge av flere grunner. Hovedgrunnen var imidlertid en pågående krangel mellom Anselmo og resten av bandet, selv om bassist Brown så ut til å være ganske nøytral om alt. I de følgende årene var det mye ondt blod mellom Vinnie og Anselmo, og de to snakket aldri sammen siden. Anselmo har sagt at han skulle ønske Abbott kunne tilgi ham, og at de kunne bli venner igjen, men Abbott holdt fast ved at han aldri ville snakke med Anselmo igjen. Abbott døde i juni 2018 uten at de to noen gang tok opp kontakten igjen.
I perioden da Pantera stod på vent, slo Abbott-brødrene og Rex Brown seg sammen med David Allan Coe og dannet bandet Rebel Meets Rebel i 2000.
Damageplan
Abbott-brødrene grunnla heavy metal-bandet Damageplan med daværende tatovør, Bob Zilla på bass, og tidligere gitarist i Halford, Patrick Lachman som vokalist. De spilte inn ett album, New Found Power, som ble utgitt i februar 2004. Senere samme år, 8. desember 2004, mens de turnerte, ble Dimebag Darrell skutt på scenen av tidligere US Marine Nathan Gale på Alrosa Villa i Columbus, Ohio. Damageplan ble oppløst like etter dette skjedde.
Sauli Niinistö
Sauli Väinämö Niinistö (, født 24. august 1948 i Salo i Egentliga Finland) er en finsk konservativ politiker for Samlingspartiet. Han har vært Finlands president siden 1. mars 2012.
Vinnie Paul
Senere prosjekter
Etter at Damageplan brøt opp, grunnla Vinnie Paul Big Vin Records i februar 2006 og ga ut Rebel Meets Rebel samt en DVD, Dimevision, Volume 1. Paul skrev også en månedlig spørsmål-og-svar-spalte i magasinet Revolver. Paul hadde også avtaler med varemerkene Pearl Drums, Sabian cymbaler, og Vic Firth trommestikker – samt med Tama Drums og Remo.
Vicarius
Vicarius var i antikkens Roma den «som trer i stedet for», tilsvarende med det som i dag kaller -vise (stedfortreder, som for eksempel visepresident), og er opphavet til dagens norske begrep vikar og engelske vicar, «sogneprest».
Värsta språket
Värsta språket er et svensk TV-program om det svenske språket som ble sendt på SVT i 2002 og 2003. Programideen ble senere overført til norsk der den ble hetende Typisk norsk. Det fikk også en oppfølger kalt Svenska dialektmysterier.
Vinnie Paul
Hellyeah
Etter at hans bror døde, var Vinnie Paul usikker på om han ville fortsette med musikk, men ble til slutt med i supergruppen Hellyeah. Hellyeah består av vokalist Chad Gray og gitarist Greg Tribbett fra Mudvayne, gitarist Tom Maxwell fra Nothingface, og bassist Bob Zilla fra Damageplan, som erstattet den originale bassisten Jerry Montano.
Trommer
Vinnie Paul spilte på et Pearl MRX Masters Series: In Snake Skin Finish (Vinnie Paul Custom Wrap)
Vicarius
De ulike vicariusen var, i antikkens Roma, knytt til hver enkelt magistrat, som for eksempel Vicarius Praetoris (se pretor). På et lavt nivå i samfunnet, slaven til en slave, muligens ansatt for skaffe penger for å kjøpe seg fri som slave, var en servus vicarius.
Vinnie Paul
Innflytelser
Vinnie Paul sa i ett intervju i 2005 at hans største trommer-inspirasjon er Neil Peart. Han ønsket å nevne en rekke andre trommeslagere, «but I can't», la han til mens han lo. Vinnie sa i ett Vic Firth-intervju at hans største inspirasjon er Peter Criss fra Kiss.
Dødsfall
Paul døde av kardiomyopati, i tillegg til åreforkalkning, i sitt hjem i Las Vegas 22. juni 2018.
Sauli Niinistö
Familiebakgrunn og yrkesliv
Niinistö er juridisk kandidat fra Åbo universitet fra 1974. Han var lensmann i Kisko 1974–1975, dommerfullmektig ved Åbo hovrätt 1976–1988 og privatpraktiserende advokat i Salo 1978–1988.
Palawan
Politisk inndeling
Palawan er delt i 1 "city" (bykommune) og 23 "municipalities" (landkommuner).
Bykommune
Puerto Princesa City
Oljeproduksjon
Olje med betegnelsen Palawan Light pumpes opp fra det offshore oljefeltet Galocfeltet i Sørkinahavet vest for øya Culion, nord i provinsen.
Sauli Niinistö
Familiebakgrunn og yrkesliv
Niinistö var styreformann i Den europeiske bank for gjenoppbygning og utvikling 1999–2000 og medlem av den rådgivende komiteen for penge- og finanspolitikk i Det internasjonale pengefondet 2000–2001. Etter tiden som Finlands finansminister var han visepresident i Den europeiske investeringsbank i Luxembourg 2003–2007.
Fylkesvei 7746
Fylkesvei 7746 går mellom Hjellneset og Sama i Harstad kommune. Veien er 3,3 km lang.
Thames Barrier
Thames Barrier er et flomvern over Themsen i det østlige London. Flomvernet ligger om lag tre kilometer øst for Isle of Dogs. På nordsiden ligger Silvertown i Newham bydel, mens på sørsiden ligger New Charlton i Greenwich bydel. Thames Barrier ble satt i drift i 1982, men historien starter i 1953.
Bakgrunn
I januar 1953 ble østkysten av England rammet av en av de verste flomkatastrofene i nyere tid. En kombinasjon av flere ekstreme værforhold skapte en flodbølge som rammet Essex, Norfolk, Suffolk, Kent og den ytre delen av Themsens utløp. Havnivået steg tre meter over normalt nivå. 307 mennesker omkom, 24 000 hjem ble ødelagt eller skadet og over 30 000 mennesker ble evakuert. Flommen viste at daværende flomsikringer ikke var gode nok til å håndtere en flom av denne størrelsen.
Flommen i 1953 førte til en radikal endring i synet på hvordan Londons flomvern måtte være, og året etter ble det oppnevnt en kommisjon (Waverley committee) som skulle undersøke framtidig flomfare og gi anbefalinger på området. Kommisjonen fullførte sitt arbeid samme år, og anbefalte å bygge et bevegelig flomvern (barrier) og ikke en demning (barrage). Tanken var at et bevegelig flomvern kan brukes til å stanse vannet, samtidig som skipstrafikk kan passere vernet. En demning ville sperre for skipstrafikk. Kommisjonen slo også fast at mer forskning var nødvendig og at et forbedret varslingssystem burde etableres.
Etter fremleggelse av en rapport av sir Herman Bondi i 1966 ble det besluttet at den beste løsningen var forbedrete elvebredder og et flomvern med bevegelige porter tvers over Themsen. Bondis rapport førte til at Thames Barrier fikk sin geografiske plassering. Etter at kostnadene var godkjent fikk Greater London Council i 1968 i oppdrag å utrede byggingen av et bevegelig flomvern. I 1972 kom The Thames Barrier and Flood Prevention Act, som ga klarsignal til å bygge Thames Barrier og Greater London Council fullmakt til å fortsette prosjektet.
Byggeprosessen
Thames Barrier ble gitt form av Charles Draper, som fikk ideen til de hevbare portene fra en bensinkran (gas tap). Ingeniørfirmaet Rendal Palmer and Tritton konstruerte Thames Barrier og hadde det overordnete ansvaret for byggingen. Greater London Council hadde det formelle ansvaret for byggingen. Byggingen startet i 1974, og var fullført i oktober 1982. I februar 1983 ble flomvernet brukt for første gang. 8. mai 1984 ble Thames Barrier offisielt åpnet av dronning Elizabeth 2. Sluttkostnadene ble 535 millioner pund. 75 prosent av kostnadene ble dekket av staten, mens de resterende 25 prosentene ble dekket av lokale myndigheter. Ingen private midler ble brukt.
Konstruksjon
Thames Barrier er et av de største bevegelige flomvern i verden. Konstruksjonen er 520 meter lang, og beskytter 125 kvadratkilometer av det sentrale London mot flom. Fem hovedpirer på midten og to mindre pirer på hver side nærmere land danner til sammen fire brede seilbare kanaler, to smale seilbare kanaler og fire ikke-seilbare kanaler. Alle ti kanalene kan stenges med løftbare stålporter. De fire største portene er 61,5 meter brede og veier 3 700 tonn, mens de to nest største portene er 31 meter brede. Når de er oppreist er den flate siden, som vender vestover, til de seks portene 20 meter høy, hvorav fire meter under vann. Siden som vender østover er konveks. Røde og grønne lyssignal viser om den enkelte kanal er åpen for seiling eller ikke. En enkelt port kan stenges i løpet av 10 til 15 minutter, men å stenge hele flomvernet tar om lag en time. Dette gir nok tid til å kontrollere utstyret og til å unngå å forårsake en bølge (reflective wave). Portene stenges parvis fra ytterst til innerst. Ideelt tidspunkt å stenge portene på er rett etter lavvann.
Hver hovedpir er totalt 50 meter høy, 11 meter bred og 65 meter lang. Hvert hus inneholder blant annet maskinrom, trapper, heis, kontrollrom og en kran for vedlikehold. Hustakene er laget av tre, og dekket av et beskyttende lag rustfrie stålplater. Husene har form som båter som står på høykant, delvis nedsenket i vann. Denne formen er ideell for utstyret inne i husene, i tillegg til at den aerodynamiske formen reduserer vindmotstand.
Fylkesvei 7746
Frem til 2019 hadde veien betegnelsen fylkesvei 6 (Troms).
Thames Barrier
Eierforhold og drift
Environmental Agency er ansvarlig for drift og vedlikehold av Thames Barrier, som koster om lag 8 millioner pund i året å drifte. Hver måned stenges Thames Barrier for vedlikehold og testing. En gang i året blir flomvernet testet ved høyvann, vanligvis i september eller oktober. Thames Barrier har blitt stengt 119 ganger (pr. oktober 2011) for å beskytte London mot flom. Den 100. stengningen skjedde 18. mars 2007.
Fremtiden
I 2005 sa en talsmann for myndighetene at Thames Barrier var i starten på sin levetid. Bruken var ventet å øke etter hvert som klimaendringer skjer. I 2007 ble det antydet at det var behov for ytterligere et flomvern, lenger øst for Thames Barrier. Thames Barrier er en mekanisk struktur plassert i et saltvannsmiljø. Over tid vil konstruksjonen brytes ned, uavhengig av vannivå eller klimaendringer. Enhver økning i vannivå eller antall stormer vil påvirke graden av beskyttelse Thames Barrier kan gi, og dette nødvendiggjør forbedringer eller utskiftninger. Firmaet Halcrow, som har i oppdrag å vedlikeholde Thames Barrier, uttalte i 2011 at etter hvert som strukturen nærmer seg halvveis i sin levetid på 50 år, var det deres jobb å bidra til å forlenge levetiden fra 2030 til 2100. Ansvarlige myndigheter peker på at Thames Barrier ikke en gang har nådd halvveis i sin levetid. Konstruksjonen sto ferdig i 1982 og er bygget for å beskytte London mot flom til 2030. Graden av beskyttelse Thames Barrier gir vil gradvis reduseres etter 2030. Undersøkelser tyder på at med nødvendige forbedringer vil Thames Barrier kunne beskytte London mot økende sjønivå til minst 2070.
Sauli Niinistö
Familiebakgrunn og yrkesliv
Sauli Niinistö giftet seg i 1975 med Marja-Leena Alanko, som han fikk to barn med. Ektefellen omkom i en bilulykke i 1995. Mellom 2003 og 2004 var han forlovet med Centern-politikeren Tanja Karpela. I 2009 giftet han seg med Samlingsparti-politikeren Jenni Haukio. Sauli Niinistö er farbror til Gröna förbundet-politikeren Ville Niinistö, som var gift med den svenske Miljöparti-politikeren Maria Wetterstrand. Han er evangelisk-luthersk kristen.
Politisk arbeid
Niinistö kom inn i politikken som medlem av Salo stadsfullmäktige 1977–1992 og ordfører i byen 1989–1992. På sitt tredje forsøk ble han valgt til Riksdagen fra Egentliga Finland i 1987. Fra 1999 var han valgt fra Helsingfors.
Han ble leder for Samlingspartiet i Egentliga Finland i 1993 og leder for partiet på landsplan året etter. Sauli Niinistö var justisminister 1995–1996, finansminister 1996–2003 og statsministerens faste stedfortreder 1995–2001 i Paavo Lipponens regjeringer. Niinistö ledet Den europeiske demokratiske union (EDU), en paraplyorganisasjon for konservative og kristendemokratiske partier, 1998–2002. Deretter gikk EDU inn i Det europeiske folkeparti. Han avslo å stille som Samlingspartiets presidentkandidat i 2000, og fratrådte som partileder året etter.
Han søkte ikke gjenvalg til Riksdagen for perioden 2003–2007, men ble i 2007 valgt fra Nyland med 60 563 stemmer, det høyeste personlige stemmetallet i Finlands historie. Han var Riksdagens ordfører 2007–2011. Innen idretten var han leder for organisasjonskomiteen for EM i kunstløp i 2009 og president i Finlands Bollförbund 2009–2012.
Niinistö var Samlingspartiets kandidat ved presidentvalget i 2006, og gikk videre til en andre valgomgang, der han tapte med 48,2 % mot 51,8 % av stemmene til den sittende sosialdemokratiske presidenten Tarja Halonen. Ved presidentvalget i 2012 fikk Niinistö 62,6 % av stemmene i den andre valgomgangen, og kunne etterfølge Halonen.
Ved presidentvalget 28. januar 2018 fikk Niinistö 62,7 prosent av stemmene i første valgrunde etter at den forleøpige opptellingen var komplett. Pekka Haavisto fra De grønne fikk 12,4 prosent. Niinistö var dermed den første president som er blitt gjenvalgt i første runde etter at dagens valgsystem ble innført i 1994.
Utmerkelser
Niinistö har blitt tildelt storkorset av Finlands hvite roses orden, Finlands løves orden og Frihetskorsets orden.
Av utenlandske ordener har han blitt tildelt Den Kongelige Norske Fortjenstorden og storkorset av St. Olavs Orden, storkorset av Den islandske falkeorden, storkorset av den litauiske Vytautas den stores orden, Republikken Italias fortjenstorden, den nederlandske Oranje-Nassau-ordenen og den estiske Terra Mariana-korsets orden. Han er også ridder av den danske Elefantordenen og den svenske Serafimerordenen.
Niinistö ble tildelt æresdoktorgrader i administrasjonsvitenskap ved Tammerfors universitet i 2010, i rettsvitenskap ved Åbo universitet i 2011 og Universitetet i Budapest i 2012 samt i idrettsvitenskap ved Jyväskylä universitet i 2013. Han ble utnevnt til ærespresident i Det europeiske folkeparti i 2003.
Pleidae
Utseende
Små (1,5 – 3 mm), runde teger. Pleidae svømmer med ryggen ned. De ligner på små nymfer av ryggsvømmere (Notonectidae), men kan kjennes fra disse på at de har fullt utviklede vinger. Kroppen er kort, nærmest trekantet og sterkt hvelvet, som oftest lyst brunlig på farge, oversiden kraftig punktert. Hodet er stort og bredt, fasettøynene er temmelig store, punktøynene (ocelli) derimot ganske reduserte. Antennene består av tre ledd og er ganske korte. Scutellum er forholdsvis stort og trekantet. De fleste har fullt utviklede vinger, men disse er temmelig korte og de flyr dårlig. Beina mangler "årer" av hår slik mange andre svømmende teger har, men de svømmer likevel godt.
Systematisk inndeling / europeiske arter
Familien ryggsvømmere er systematisk plassert i gruppen vannteger (Nepomorpha), sammen med: vannskorpioner, kjempevannteger, Ochteridae, paddeteger, buksvømmere, Aphelocheiridae, Potamocoridae, vannrøvere, ryggsvømmere og Helotrephidae
Burnley (andre betydninger)
Burnley er en by i Lancashire i England.
Burnley kan også vise til:
Steder
Australia
Canada
Colton James
Colton James (født 22. februar 1988) er en amerikansk skuespiller. Han spilte Alex i Still Standing og T-bone i Den syvende himmel fra 2006–2007. Han har i tillegg hatt en rekke gjesteroller, blant annet i Judging Amy og Without A Trace.
Burnley (andre betydninger)
Steder
Storbritannia
Den første Doktoren
Den første Doktoren er den originale versjonen av Doktoren i den britiske science fiction-serien Doctor Who. Han ble spilt av skuespiller William Hartnell fra 1963 til 1966. Hartnell hadde også rollen i 10-års historien The Three Doctors i 1973, men med redusert aktivitet som følge av personlig helse. Skuespiller Richard Hurndall spilte denne Doktoren i 20-års historien The Five Doctors etter William Hartnells bortgang i 1975. En filmversjon av denne Doktoren, Dr. Who, ble spilt av Peter Cushing.
Henrik II av Champagne
Henrik II av Champagne (Henrik I av Jerusalem) (født 29. juli 1166, død 10. september 1197) var greve av Champagne fra 1181 til 1197, og konge av Jerusalem fra 1192 til 1197, skjønt han benyttet aldri tittelen konge.
Den første Doktoren
I løpet av Hartnells tid i serien ble det produsert historier hvor Doktoren både drar til fremtiden og hvor han besøker historiske hendelser uten noen science fiction-elementer. Sistnevnte type historier ble faset ut etter Hartnells tid. I hans siste historie, The Tenth Planet, ble Doktoren gradvis svakere og han regenererer i fjerde og siste episode.
Henrik II av Champagne
Henrik var den eldste sønnen til grev Henrik I av Champagne og Marie Capet, en datter av kong Ludvig VII av Frankrike og dennes første hustru Eleanora av Aquitaine. Hans far døde i 1181 og hans mor styrte da som regent av grevskapet fram til 1187.
Sonja Barjaktarović
Sonja Barjaktarović (født 11. september 1986 i Berane, SFR Jugoslavia) er en montenegrinsk tidligere håndballmålvakt. Hun spiller på Montenegros landslag og for den russiske klubben Rostov-Don. Hun har tidligere spilt for klubben ŽRK Budućnost i hjemlandet. Med ŽRK Budućnost vant hun den enropeiske cupvinnercupen i 2006 og 2010 og Champions League i 2012 i tillegg til flere nasjonale mesterskap. Hun skiftet til Rostov-Don sommeren 2012. Under Sommer-OL 2012 fikk hun sølv med det montenegrinske landslaget, og i EM samme år vant hun gull.
Hackney Central
Hackney Central er et sted i det østlige London, omkring 6,5 kilometer fra Charing Cross. Det utgjør kjernen i bydelen Hackney, og ble tidligere kalt Hackney Proper eller bare Hackney. Sistnevnte betegnelse er fortsatt vanlig å bruke dersom det er klart at man snakker om det spesifikke stedet og ikke hele bydelen. Området er fokusert på Mare Street og på handelsstrøket nord for den. Som sådan strekker det seg nord fra Regent's Canal, tar det meste av Broadway Market og følger begge sider av Mare Street fram til og med Hackney Central jernbanestasjon.
Lancang Lahu
Lancang Lahu (kinesisk: 澜沧拉祜族自治县; pinyin: Láncāng lāhùzú Zìzhìxiàn) er et autonomt fylke for lahufolket i byprefekturet Pu'er i provinsen Yunnan i Folkerepublikken Kina.
Hackney Central
Hackney Central er det området som tidligere var kjent som Hackney Village, «landsbyen Hackney». Dette var et sted som blomstret i tudortiden da de fremste medlemmene av hoffet hadde sine hus i nabolaget, og kong Henrik VIII hadde et palass (lokalisert i nærheten av den moderne rundkjøringen til Lea Bridge Road). Hackney Central forble et populært utfluktssted fram til slutten av georgiansk tid da denne forstaden i London begynte å bli fullstendig utbygd. Jernbane, trikker og fabrikker førte til at Hackneys rurale, landlige atmosfære opphørte i løpet av viktoriansk tid, og dens velstand snudde.
Henrik II av Champagne
Det hellige land
Senere i løpet av korstoget skiftet Henrik sin allianse til Rikard Løvehjerte. I april 1192 sendte Rikard sin mann Henrik som sendebud fra Akko til Tyr for å informere Konrad om valget av ham som konge av Jerusalem. Henrik dro deretter tilbake til Akko, men noen få dager senere ble Konrad myrdet av to muslimske snikmordere fra assassinersekten. Henrik kom tilbake til Tyr noen få dager senere, tilsynelatende til å hjelpe til ved Konrads kroning, men ble isteden med på begravelsen. Han ble øyeblikkelig forlovet til den nylige enken, samtidig gravid med Konrads barn, dronning Isabella av Jerusalem. De ble gift kun åtte dager etter Konrads død.
Lancang Lahu
Befolkningstallet var 460,976 i 1999.
Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Henrik II av Champagne
Gift med Isabella
Ekteskapet ble meget romantisert av noen krøniker: Isabella skal ha blitt så tiltrukket av Henriks fysiske attraksjoner (han var tyve år yngre enn Konrad) at hun spurte om han ville gifte seg med henne. Ettersom det var velkjent at hun var gravid med Konrads barn (Maria av Montferrat) ble det nye ekteskapet betraktet som skandaløst av enkelte, men det var politisk vitalt for henne å skaffe seg en ny ektemann for å forsvare kongedømmet. Imidlertid er det antatt at Jerusalems råd, Haute Cour, måtte bli forespurt, og da aksepterte det. Paret fikk to døtre, Alice og Filippa av Champagne.
Henrik ba om tillatelse fra sin onkel Rikard Løvehjerte, noe han fikk, men ettersom Rikard selv ble mistenkt som ansvarlig på mordet av Konrad gir det ytterligere spørsmål om episoden. Faktisk, Henrik, som var kjent hos araberne som «al-kond Herri», søkte senere en allianse med assassinerne, og han ble invitert til deres festning al-Kahf. For å demonstrere sin autoritet beordret assassinernes leder to av sine soldater til å begå selvmord ved å kaste seg ned i vollgraven. Han tilbød deretter å begå et mord for Henrik som gest for deres gjest. Henrik ristet på hodet, fullførte avtalen og dro. Patrick A. Williams har foreslått at Henrik selv var ansvarlig for mordet på Konrad, skjønt det ville ha vært risikabel uten sin onkels støtte, noe som igjen retter mistanken mot Englands konge.
Fall fra vindu
Henrik døde i 1197 ved å falle fra vinduet i sitt palass i Akko. Det er forskjellige redegjørelser til omstendighetene til de ulike manuskriptene av Den gammelfranske fortsettelsen av Vilhelm av Tyr, også feilaktig kjent som Krøniken til Ernoul. Flertallet antyder at vinduet eller balkongen ga etter da han lente seg mot den. En tjener, muligens en dverg ved navn Scarlet, skal også ha falt i døden etter å ha forsøkt å holde sin herre igjen i kragen. En annen versjon antyder at Henrik hadde sett på en parade fra vinduet da en gruppe utsendinger fra Pisa kom inn i rommet. Da han snudde seg for å ta imot dem, mistet han balansen og falt. Hva de nøyaktige omstendighetene var ble Henrik uansett drept momentant, mens tjeneren døde senere av sine skader. En del redegjørelser antyder at Henrik kan ha overlevd om ikke tjeneren hadde landet oppå ham.
Virkninger av hans død
Hans enke Isabella giftet seg etter hans død, også denne gangen så raskt som mulig. Hennes fjerde (og siste ektemann) var Amalrik av Lusignan, konge av Kypros. Henriks hovedarving var hans eldste datter Alice som snart ble gift med hennes stebror kong Hugo I av Kypros og deres arvinger representerte den senere linjen av grever av Champagne.
Henrik etterlot seg flere vanskeligheter for Champagne. Han hadde lånt en stor sum penger for å finansiere korstoget til Jerusalem, og for hans ekteskap og etterfølger til grevskapet ville senere bli bestridt av hans døtre. Tilhengere av hans nevø Thibaut IV av Champagne hevdet i 1213 til en pavelig legat at opphevelsen av Isabellas ekteskap til Humphrey av Toron (som fortsatt levde mens hun var gift med Henrik) ikke var gyldig, og derfor var begge pikene født uten for ekteskap. Dette var diskutabelt, legitimiteten til Isabellas døtre med Konrad, Maria, og retten til hennes arvinger til Jerusalems trone ble aldri utfordret, og om Maria var legitim, da var hennes døtre med Henrik også det. Saken ble løst ved at Thibaut kjøpte av både Alice og Filippa for en betydelig kostnad.
I fiksjonen
Henrik har vanligvis blitt behandlet velvillig i romaner med emne fra det tredje korstoget. Imidlertid i Alan Gordons The Widow of Jerusalem (2003) er han framstilt som en hovedskurkene. Denne behandlingen kan være påvirket av Patrick A. Williams' artikkel, se nedenfor
Hackney Central
Suksessive bølger av innvandrere, både fra utlandet og fra andre steder i Storbritannia, har gjort Hackney til et flerkulturelt og flerspråklig miljø i indre London, med både de fordeler og de utfordringer som det har ført med seg.
Historie
I romersk tid passerte Ermine Street vest for hva som i dag er Hackney Central. Landområdet var dekket av skog med eiketrær og hasseltrær, og med myrer og våtland rundt elvene og bekkene som krysset området. Det keltiske, før-romerske folket i området var catuvellaunere.
Stedsnavnet Hackney er avledet fra en antatt angelsaksisk bosetning fra rundt 450-/500-tallet kjent som Haca's ey, «Hakas øy», hvor øya i dette tilfellet er et opphøyd område i myrlandet. Med vektlegging på siste ledd, -ey, som kan tolkes som norrønt, har det vært pekt på at personnavnet kan være dansk, Haka (Håkon), og øya kan være en faktisk øya i elven Lee eller en av de mindre sideelvene i middelalderen. Bosetningen i tidlig middelalder var i nærheten av elven Hackney Brook (en nå tapt elv), og lå antagelige på et høyere nivå enn det senere St Augustine's Tower, det eneste gjenværende fra sognekirken fra tidlig på 1500-tallet. Landsbyen hadde en tidligere kirke, som den erstattet, som sto der ved 1275, en tid da rike londonbeboere allerede hadde begynt å bygge seg fritidsboliger her.
I Tudortiden på 1500-tallet fikk området er eksklusivt preg da flere framtredende medlemmer av det kongelige hoff hadde boliger der, og Henrik VIII hadde et palass nær stedet hvor rundkjøringen i Lee Bridge Road ligger nå. Det var et populært sted for utflukter helt frem til georgiansk tid, da man begynte å reise den moderne forstaden. Med jernbane, trikk og fabrikker forsvant det landlige preget fullstendig, og Hackney sluttet å være en tumleplass for overklassen.
Omfattende nyutvikling i etterkrigstiden har erstattet det meste av husene, men georgianske boligene og de viktorianske rekkehusene som har blitt stående har igjen blitt populære. Det meste av industrien i nærheten, spesielt i Homerton og Lee Valley, er nedlagt og etterlatt helsevesenet og lokalmyndighetene som de største arbeidsgiverne.
Binær
Binær kan bety:
Hackney Central
Historie
I Hackney Empire Music Hall, som i senere år er restaurert og gjenåpnet, har blant andre Charlie Chaplin og Marie Lloyd opptrådt.
Herman Friele
Herman Friele er navnet på flere personer i den norske kjøpmannsfamilien Friele, blant andre:
Onega (elv)
Onega (russisk: Онега) er ei elv i Arkhangelsk oblast i Russland. Den begynner i Latsjasjøen og renner ned mot Kvitsjøen, men deler seg i to (Store Onega og Lille Onega) rundt 75 km før munningen, og danner et lite delta. Den fryser som regel til i november og blir ikke isfri før månedsskiftet april/mai. Elva er 416 kilometer lang, og har et nedbørfelt på 56 900 km².
Parlamentsvalget i Latvia 2006
Parlamentsvalget i Latvia 2006 blei avholdt den 7. oktober. Valgdeltagelsen var på 62,23%, 901.173 av i alt 1,448,039 stemmeberettigede avla stemme.